– Nordea vil presentere flere fintech-nyheter i nær fremtid. Banken vil trolig også gjøre fusjoner og oppkjøp i sektoren.

Det sier konsernsjef Casper von Koskull i Nordea på finansnæringens dag tirsdag.

Fintech brukes som en forkortelse på finansteknologi, og er et samlebegrep for ny teknologi innen finansielle tjenester.

– Den digitale revolusjonen har aldri vært så nært forestående som den er i dag. Dagens etablerte banker er som en sammenvevd spagetti av systemer. For å komme bort fra dette må vi endre alt vi har laget de siste femti årene. Vi må endre maskinrommet, sier von Koskull.

Han trekker frem selskapets satsing på "open banking".

Artikkelen fortsetter under annonsen

– Open banking er det at vi gir tilgang til tredjeparter slik at de kan begynne å bygge løsninger basert på det. Dette er en ny tilnærming der vi trekker på et helt økosystem.

Vi har i dag mer enn 500 brukere som er villige til å utvikle nye løsninger på vår plattform i partnerskap med oss, sier von Koskull.

Bankvirksomhet i fremtiden vil være et økosystem, sier von Koskull.

– Dere vil se flere annonseringer på dette feltet i nær fremtid. Vi vil trolig også gjøre M & A i dette landskapet, sier von Koskull.

For å virkelig være digital og være konkurransedyktig må bankens kjerne endres og forenkles, legger han til.

– Vi vil fjerne spagettien innen de neste to tre årene. Vi investerer 8 milliarder kroner i dette hvert år. Dette gjør oss i praksis til et fin.tech-selskap, sier von Koskull.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.